钦定古今图书集成/理学汇编/学行典/第173卷 > 夏淳
## 钦定古今图书集成/理学汇编/学行典/第173卷 > 夏淳

按《绍兴府志》：“夏淳，字惟初，馀姚人。四岁失母，不为继
母所爱。髫年讲孝道，始于事亲，终于四海，泫然流涕
曰：‘今有母，未得欢心，况云四海乎’？自是事继母益孝。
从王文成闻良知之旨，大有感悟。嘉靖戊子举于乡，
敦行日进。时魏庄渠主天机天根之说，淳曰：‘天根天
机，一物二名。言静为天根，动为天机则可。若谓静养
天根，动察天机，岐动静而两之，是所执有端矣，非所
以语性也’。”后判肇庆府，迁思明同知。立社学以礼教
为急。卒于官。